CELEX: 32006R1784
Language: fi
Date: 2006-12-04 00:00:00
Title: Komission asetus (EY) N:o 1784/2006, annettu 4 päivänä joulukuuta 2006 , Euroopan parlamentin ja neuvoston asetuksen (EY) N:o 2037/2000 muuttamisesta prosessireagenssien osalta

5.12.2006   
            
            
               FI
            
            
               Euroopan unionin virallinen lehti
            
            
               L 337/3
            
         
      KOMISSION ASETUS (EY) N:o 1784/2006,
   annettu 4 päivänä joulukuuta 2006,
   Euroopan parlamentin ja neuvoston asetuksen (EY) N:o 2037/2000 muuttamisesta prosessireagenssien osalta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon otsonikerrosta heikentävistä aineista 29 päivänä kesäkuuta 2000 annetun Euroopan parlamentin ja neuvoston asetuksen (EY) N:o 2037/2000 (1) ja erityisesti sen 2 artiklan kuudennentoista luetelmakohdan kolmannen lauseen,
   sekä katsoo seuraavaa:
   
               (1)
            
            
               Otsonikerrosta heikentävä aine hiilitetrakloridi (CTC) kuuluu asetuksen (EY) N:o 2037/2000 liitteessä I olevassa IV ryhmässä lueteltuihin valvottaviin aineisiin ja sen vuoksi siihen sovelletaan käyttörajoituksia kyseisen asetuksen mukaisesti.
            
         
               (2)
            
            
               Otsonikerrosta heikentävistä aineista tehdyn Montrealin pöytäkirjan osapuolet, jotka ottivat huomioon pöytäkirjan puitteissa toimivan prosessireagensseja käsittelevän työryhmän lokakuussa 2004 päivätyssä kertomuksessa (2) raportoimat uudet tiedot ja tekniset kehitykset, tekivät päätöksen XVII/7 (3) seitsemännessätoista kokouksessaan joulukuussa 2005. Päätöksellä XVII/7 lisätään päätöksen X/14 tarkistettuun taulukkoon A hiilitetrakloridin käyttö prosessireagenssina radioaktiivisesti merkatun syanokobalamiinin tuotannossa; tätä lääkeainetta käytetään B12-vitamiinin puutteen todennäköisten syiden diagnoosiin.
            
         
               (3)
            
            
               Tällä hetkellä hiilitetrakloridin käyttö prosessireagenssina radioaktiivisesti merkatun syanokobalamiinin tuotannossa on yhteisössä kielletty asetuksen (EY) N:o 2037/2000 perusteella. Jotta käyttö voitaisiin sallia edellä mainitun Monterealin pöytäkirjan puitteissa hiljattain annetun päätöksen mukaisesti, asetuksen liite VI olisi muutettava.
            
         
               (4)
            
            
               Tässä asetuksessa säädetyt toimenpiteet ovat asetuksen (EY) N:o 2037/2000 18 artiklan 1 kohdalla perustetun komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Korvataan asetuksen (EY) N:o 2037/2000 liite VI tämän asetuksen liitteellä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä joulukuuta 2006.
      
         
            Komission puolesta
         
         Stavros DIMAS
         
         
            Komission jäsen
         
      
   
   
      (1)  EYVL L 244, 29.9.2000, s. 1. Asetus sellaisena kuin se on viimeksi muutettuna asetuksella (EY) N:o 1366/2006 (EUVL L 264, 25.9.2006, s. 12).
   
      (2)  Työryhmän (Process Agents Task Force) raportti, lokakuu 2004, s. 17. (http://hq.unep.org/ozone/teap/Reports/PATF/PATF_Report2004.pdf)
   
      (3)  Montrealin pöytäkirjan osapuolten 17. kokous vuonna 2005, päätös XVII/7: List of uses of controlled substances as process agents. (http://hq.unep.org/ozone/Meeting_Documents/mop/17mop/17mop-11.e.pdf).
   
      LIITE
      
         
            ”LIITE VI
            Prosessit, joissa valvottavia aineita käytetään 2 artiklan kuudennessatoista luetelmakohdassa tarkoitettuina prosessireagensseina
            
                        a)
                     
                     
                        hiilitetrakloridin käyttö typpitrikloridin eliminointiin kloorin ja natriumhydroksidin valmistuksessa;
                     
                  
                        b)
                     
                     
                        hiilitetrakloridin käyttö kloorin talteenottoon kloorin valmistuksen jäännöskaasuista;
                     
                  
                        c)
                     
                     
                        hiilitetrakloridin käyttö kloorikautsun valmistuksessa;
                     
                  
                        d)
                     
                     
                        hiilitetrakloridin käyttö isobutyyliasetofenonin (ibuprofeeni-kipulääke) valmistuksessa;
                     
                  
                        e)
                     
                     
                        hiilitetrakloridin käyttö polyfenyleenitereftaaliamidin valmistuksessa;
                     
                  
                        f)
                     
                     
                        hiilitetrakloridin käyttö radioaktiivisesti merkatun syanokobalamiinin tuotannossa;
                     
                  
                        g)
                     
                     
                        CFC-11:n käyttö hienoista synteettisistä polyolefiinikuiduista koostuvan levyn valmistukseen;
                     
                  
                        h)
                     
                     
                        CFC-12:n käyttö Z-perfluoripolyeetterien ja sen difunktionaalisten johdannaisten perfluoripolyeetteripolyperoksidilähtöaineiden valokemiallisessa synteesissä;
                     
                  
                        i)
                     
                     
                        CFC-113:n käyttö perfluoripolyeetteripolyperoksidiväliaineen vähentämisessä perfluoripolyeetteridiesterien tuotannossa;
                     
                  
                        j)
                     
                     
                        CFC-113:n käyttö erittäin funktionaalisten perfluoripolyeetteridiolien valmistuksessa;
                     
                  
                        k)
                     
                     
                        hiilitetrakloridin käyttö syklodiimin valmistuksessa;
                     
                  
                        l)
                     
                     
                        osittain halogenoitujen kloorifluorihiilivetyjen (HFCH-yhdisteet) käyttö a–k kohdassa tarkoitetuissa prosesseissa, silloin kun niitä käytetään korvaamaan CFC:tä tai hiilitetrakloridia.”